Die wêreld in foto’s – 20 September 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Roubeklaers by die begrafnis van Anjuma Beghum (18) wat dood is in die noordoostelike staat Assam in Indië toe inwoners van haar dorpie, Kuthori, en die polisie slaags geraak het nadat die owerheid 300 huise laat sloop het. Die huise is gesloop in ŉ poging om renosterstropery in die park stop te sit. Twee mense is dood en verskeie beseer. Foto: Anupam Nath / AP ŉ Vlinder deel in die oes in die wingerd op die Thueringer Weingut Bad Sulza naby Sonnendorf in Duitsland. Die oes in die Saale-Unstrut-gebied, waar wyn al meer as 800 jaar gemaak word, het pas begin. Foto: Jens Meyer / AP Pous Franciskus het Dinsdag ŉ dag van gebed om vrede saam met verteenwoordigers van verskeie godsdienste in Assisi in Italië deurgebring. Assisi is die tuisdorp van die heilige Franciskus wat onder meer verdraagsaamheid en bedagsaamheid verkondig het. Foto: L’Osservatore Romano / AP Sigourney Weaver, die Amerikaanse rolprentster, Dinsdag by haar aankoms vir die 64ste San Sebastian-rolprentfees in Spanje. Weaver ontvang die Donostia-prys vir haar bydrae tot die bedryf op dié fees, een van die roemrykste rolprentfeeste in die Spaanssprekende wêreld. Foto: Alvaro Barrientos / AP Koningin Maxima van Nederland Dinsdag tydens begrotingstoespraak in Den Haag. Koning Willem-Alexander het die regering se besteding vir die komende jaar voorgelê. Foto: Frank van Bleek / AP